|  |  |
| --- | --- |
|  |  |

**ABU RAYHON BERUNIY NOMIDAGI XALQARO KIMYO OLIMPIADASI**

**PRЕSS-RЕLIZ**

**28-may –– 3-iyun Toshkent shahri**

*Joriy yilning* **28-may –– 3-iyun** *kunlari Maktabgacha va maktab ta’limi vazirligi, Ixtisoslashtirilgan ta’lim muassasalari agentligi hamda Fan olimpiadalari markazi tomonidan Toshkent shahrida* ***Abu Rayhon Beruniy nomidagi xalqaro kimyo olimpiadasi*** *o‘tkazildi.*

O‘zbekiston Respublikasi Prezidentining 2024-yil 30-sentabrdagi “*Iqtidorli yoshlar bilan ishlash tizimini yanada takomillashtirish chora-tadbirlari to‘g‘risida*”gi qarorida belgilangan tegishli vazifalar ijrosini ta’minlash maqsadida Toshkent shahrida **ikkinchi marotaba** Abu Rayhon Beruniy nomidagi xalqaro kimyo olimpiadasi o‘tkazilmoqda.

Olimpiadada dunyoning **13 ta** mamlakati — **Saudiya Arabistoni, Turkiya, Ozarbayjon, Mongoliya, Belarus, Vetnam, Rossiya, Gruziya, Hindiston, Qozogʻiston, Qirgʻiziston, Tojikiston, Turkmaniston** davlatlaridan kelgan hamda O‘zbekiston vakillaridan iborat, **jami 115 nafar** *(28 ta jamoa)* o‘quvchi-yoshlari ishtirok etdi.

Xalqaro olimpiadaning yuqori saviyada o‘tkazilishini ta’minlash maqsadida hakamlar hay’ati tarkibiga **Turkiya, Saudiya, Rossiya, Belarus** va **Angliya** kabi xorijiy mamlakatlardan xalqaro olimpiadalar sohasida ko‘p yillik tajriba va yuqori salohiyatga ega ekspert mutaxassislar, shuningdek, O‘zbekistondan akademik unvonga ega professorlar jalb etildi.

**Olimpiada bosqichlari 2 turda tashkil etiladi:**

**1-tur** amaliy *(laboratoriya)* ish shaklida o‘tkazilib, 1 ta topshiriq berildi va maksimal **30 ball** bilan baholandi. 2-tur topshiriqlarini bajarish uchun **5 soat** vaqt ajratildi.

**2-tur** yozma ish *(nazariy)* shaklida o‘tkazilib, ishtirokchilarga **5 ta** topshiriq berildi va har bir topshiriq maksimal 10 balldan baholandi — **jami 50 ball.** Mazkur tur topshiriqlarini bajarish uchun ishtirokchilarga **5 soat** vaqt ajratildi.

Olimpiada doirasida o‘quvchi-yoshlar uchun xalqaro mutaxassislar ishtirokida bir qator mahorat darslari o‘tkazildi.

Shuningdek, olimpiada ishtirokchilari va mehmonlar uchun **Toshkent va Samarqand shaharlarining** tarixiy va madaniy obyektlariga sayohatlar tashkil etildi hamda yurtimizning madaniy va ma’rifiy merosi bilan yaqindan tanishishdi.

Mazkur olimpiada kimyo fani bo‘yicha **joriy yilning iyul oyida**  o‘tkaziladigan Xalqaro Kimyo Olimpiadasi (IChO)ga navbatdagi tayyorgarlik bosqichi bo‘lib xizmat qiladi.

**Eslatib o‘tamiz:** **Abu Rayhon Beruniy nomidagi xalqaro kimyo olimpiadasi** ilk marotaba 2023-yili Xiva shahrida o‘tkazilib, unda **15 ta** mamlakatdan kelgan hamda O‘zbekiston vakillaridan iborat jami **130 nafardan ortiq** o‘quvchi-yoshlar ishtirok etgan.

Ushbu bahslarda O‘zbekiston vakillaridan umumiy hisobda **15 nafar** ishtirokchi *(3 ta oltin, 8 ta kumush, 4 ta medallar)* musobaqaning turli darajdagi medallari bilan taqdirlangan.

**Maʼlumot uchun:** *2022-yilda yurtimiz o‘quvchilari xalqaro fan olimpiadalarida 46 ta, 2023-yilda 91 ta, 2024-yilda esa 128 ta, 2025-yil may oyiga qadar 132 ta medalni qo‘lga kiritdi.*

***Fan olimpiadalari markazi  
 Axborot xizmati***

***+998 33 634 99 06***